ཡིན་ཡང་།དེ་ཕྱོགས་ཀྱི་སྐད་ཆ་མང་པོ་ཞིག་རྩོམ་ཡིག་ཏུ་གསལ་བས།ངེད་ཀྱི་སྐད་ཆས་བསྐྱར་ཟློས་མང་པོ་ཞིག་གི་ངལ་བ་ལྷུར་ལེན་དགོས་དོན་མེད་ཀྱང་།ཁྲིད་འགོག་གི་སྣང་ཚུལ་འདི་ནི་མྱོང་བ་དངོས་བརྒྱུད་པའི་མི་སྒེར་རང་ལྟ་བུ་ལ་མཚོན་ན་ཡང་།རྩིས་པས་མི་ཚར།བགྲངས་གིས་མི་ལོངས་པའི་ཚུལ་དུ་འདུག་རྐྱེན།ནང་སེམས་ཀྱི་སྐད་ཆ་འདི་འདྲ་སྔར་ཡང་རང་དང་འགྲོགས་འདྲིས་ཟབ་པའི་གྲོགས་པོ་ཁ་ཤས་ལ།ཡིག་ཐོག་ནས་བྲིས་པ་དང་ངག་ཐོག་ནས་ལབ་པ་སོགས་ཡོད་ཡོད་ཀྱང་།བྲིས་ཚགས་རྗེས་དང་བཤད་ཚར་རྗེས་ཀྱི་སྨྲེང་སེམས་ནི་གཅིག་རྗེས་གཉིས་མཐུད་ཡིན་ཞིང་དེ་ཡི་ལྟག་རྒྱབ་ཀྱི་སེམས་ཁྲལ་ཡང་།དེ་རིང་གི་གླེང་སློང་འདི་དང་འབྲེལ་འདུག་པ་ནི།སྟབས་ལེགས་སྟེས་འགྲིག་ཅིག་ཏུ་ཁེལ་སོང་བས་དེ་ལས་དཔེ་མཚོན་གཅིག་གཉིས་རེ་གླེང་བར་བྱའོ།།